Fyrir rúmum 200 árum gerðu járnbrautirnar jólakortið lífvænlega viðskiptahugmynd . Nú hafa samgönguleiðir breyst og þar með dreifing jólakveðja . Við kveðjum jólakortið með söknuði . Jólakortalistinn styttist ár frá ári og kortunum sem koma inn um bréfalúguna fækkar einnig . Þetta er hluti þjóðfélags - og samskiptabreytinga sem verða ekki stöðvaðar . Um þessi jól barst til dæmis eitt kort með þeim boðum að viðkomandi væri hættur að senda jólakort en hann gerði þó þessa einu undantekningu . Kveðjan yljaði um hjartaræturnar . Hún minnti jafnframt á að líklega væri tímabært að færa þessi samskipti alfarið í netheima eins og svo margt annað . Sir Henry Cole sendi fyrsta jólakortið árið 1843 . Fyrir honum vakti að rækta tengsl við vini sína og að almenna breska póstþjónustan , sem hófst skipulega árið 1840 , næði betur til almennings . Um þetta leyti komu járnbrautirnar til sögunnar og ódýrara varð að flytja póst með þeim en hestvögnum . Fleiri en miklir efnamenn gátu sent bréf í pósti . Í samvinnu við vin sinn , listamanninn John Horsley , hannaði Sir Henry Cole – sem nú er einkum minnst fyrir að stofna Viktoríu og Albert-safnið í London – fyrsta jólakortið . Naut það velþóknunar Viktoríu drottningar . Kortið er þrískipt . Í ytri römmunum tveimur eru myndir sem sýna umhyggju í garð fátækra en í stóra miðjurammanum situr fjölskylda við glæsilegan jólamálsverð . Ýmsum var misboðið vegna þess að á myndinni sést barn með vínglas . Talið er að um eitt þúsund kort hafi verið prentuð og seld . Hér er mynd af kortinu : Fyrsta jólakortið - frá 1843 . Í stuttri sögu jólakortsins á netinu segir að í upphafi 20. aldar hafi Danir tekið til við að selja merki góðgerðarfélaga til að líma á jólakortaumslög eða kortin sjálf . Þetta hafi reynst mjög góð fjáröflunarleið sem ruddi sér rúms í Noregi og Svíþjóð og síðan um allan heim . Á vefsíðu Þjóðminjasafns Íslands segir : „ Annars var það nokkuð misjafnt eftir löndum hvenær framleiðsla jólakorta varð almenn og í Danmörku var fyrst notast við þýsk jólakort , allt þar til Danir fóru að framleiða sín eigin kort um 1880 . Fyrstu jólakortin komu á markað á Íslandi um 1890 og voru dönsk eða þýsk og er elsta jólakortið sem varðveitt er í Þjóðminjasafninu danskt að uppruna , frá árinu 1891 . Rétt undir aldamótin 1900 fóru síðan heimagerð íslensk jólakort að sjást í verslunum og eru elstu varðveittu íslensku jólakortin frá árinu 1900 . Þau sýndu oft ljósmyndir af þekktum íslenskum byggingum og landslagi , gjarnan í vetrarbúningi , og þekkist slíkt myndefni á jólakortum enn þann dag í dag . Sömuleiðis var vinsælt áður fyrr að senda erlend jólakort af þekktum leikurum . Seinna á 20. öldinni fór að bera á teiknuðum jólakortum samtímis sem þau urðu æ algengari , sérstaklega á árunum milli stríða . “ Fyrir rúmum 200 árum gerðu járnbrautirnar jólakortið lífvænlega viðskiptahugmynd . Nú hafa samgönguleiðir breyst og þar með dreifing jólakveðja . Við kveðjum jólakortið með söknuði . Það hefur ekki síður verið ánægjulegt að taka þátt í að hanna kortið en taka á móti því .